ธนบัตรมีค่า
ธนบัตรที่ระลึกที่ผลิตโดยธนาคารแห่งประเทศไทย (ธปท.) ในวาระโอกาสอันเป็นมิ่งมงคลที่ผ่านมา ได้รับความนิยมเป็นอย่างสูง มีการขอจ่ายแลกกันอย่างคึกคัก ไม่ว่าจะโดยนักสะสมธนบัตร หรือผู้ที่ต้องการธนบัตรดังกล่าวมาเก็บไว้เป็นที่ระลึก
5 พ.ค. 2558

ธนบัตรที่ระลึกที่ผลิตโดยธนาคารแห่งประเทศไทย (ธปท.) ในวาระโอกาสอันเป็นมิ่งมงคลที่ผ่านมา ได้รับความนิยมเป็นอย่างสูง มีการขอจ่ายแลกกันอย่างคึกคัก ไม่ว่าจะโดยนักสะสมธนบัตร หรือผู้ที่ต้องการธนบัตรดังกล่าวมาเก็บไว้เป็นที่ระลึก
แต่ก็มีไม่น้อยที่พลาด ไม่สามารถหาจ่ายแลกได้ หรือจ่ายแลกไม่ทัน
ล่าสุด ธนาคารแห่งประเทศไทยได้นำธนบัตรที่ระลึกเนื่องในอภิลักขิตสมัยมหามงคลวันราชาภิเษกสมรส ครบ 50 ปี ชนิดราคา 500,000 บาท มาแสดงในงานมหกรรมการเงิน ครั้งที่ 15 ที่จัดขึ้นระหว่างวันที่ 7-10 พ.ค. 2558 ที่อาคารชาเลนเจอร์ 2-3 อิมแพค เมืองทองธานี
พร้อมเปิดให้ประชาชนที่สนใจสามารถแลกได้ในราคาฉบับละ 1 ล้านบาท
นอกจากนี้ ยังมีธนบัตรที่ระลึกชนิดราคา 100 บาท เนื่องในโอกาสงานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ฉลองพระชนมายุ 5 รอบ ที่ ธปท.จัดพิมพ์เพิ่มมาให้ผู้ที่สนใจแลกได้ในบูธแบงก์ชาติ รวมทั้งธนบัตรที่ระลึกที่ได้จัดพิมพ์ในโอกาสอื่นๆ มาให้แลกอีกจำนวนมาก 
งานนี้ไม่ควรพลาด